NOTAT april 2018 P360 ref. nr. **18/02497**

# Intern utlysning – Utvikling av veilederkompetanse ved fakultetene

Som en del av NMBUs satsing på fremragende forskning og utdanning er det satt av midler til utvikling av veilederkompetanse. I regi av avdeling for forskning, innovasjon og eksternt samarbeid (FIE), ble det i 2016 gjennomført ett [to-dagers veilederkurs](https://www.nmbu.no/forskning/forskere/kurs-og-moter/node/28555).

Forskningsutvalget har diskutert utvikling av veilederkompetanse i møte 7. mars med følgende vedtak:

*Forskningsutvalget anbefaler at avdeling for forskning, innovasjon og eksternt samarbeid arbeider videre med veilederkompetanse for NMBUs veiledere. Økt veilederkompetanse bør inkludere en «kompetansepakke» som kan tilbys ulike fagmiljøer/fagtradisjoner, gjerne på tvers av universitetet, og en del som fakultetene selv kan utvikle. Veilederkompetansen bør utvikles gjennom refleksjon, erfaringsutveksling og diskusjon. Forskningsutvalget anbefaler videre at utvikling av veilederrollen er det mest sentrale elementet, mens rammene for forskerutdanningen kan man enklere kan sette seg inn i på egen hånd.*

For 2018 vil det derfor gjennomføres to [en-dags kurs for ph.d.-veiledere](https://www.nmbu.no/forskning/forskere/kurs-og-moter/node/26617) som tilbys alle ph.d.-veiledere fra ulike fagmiljøer/ fagtradisjoner.

**I tillegg lyses det ut midler som fakultetene ved NMBU kan bruke til kompetanseutvikling for ph.d.-veiledere:**

Det kan søkes om inntil 25 000 kr per fakultet. Det er også mulig at to eller tre fakulteter går sammen om en felles søknad med ett felles opplegg (legger da sammen summene for hvert fakultet).

Tilsvarende utlysning ble gjennomført i 2017 hvor fire fakulteter ble tildelt midler. Tilbakemeldingene fra fakultetene var at dette var midler som var nyttige for utvikling av kompetanse og erfaringsutveksling mellom veiledere ved fakultetet.

Også for 2018 skal midlene brukes til kompetanseutvikling for ph.d.-veiledere. Dette kan være ett kurs, en seminarserie, veilederforum, veilederlunsj og annet med temaer som er relevante for ph.d.-veiledere ved fakultetet.

Se nettside med tips her: <https://www.nmbu.no/forskning/forskere/kurs-og-moter/node/28555> og guide i vedlegg 1.

Midlene må brukes i 2018 og det skrives en kort rapport om hvordan midlene er brukt

FRIST 31.12.2018.

**Søknadsfrist: 15. mai 2018**

Skriv søknad i vedlagte mal (vedlegg 1) og merk med prosjektleder og ansvarlig fakultet. **Søknaden lastes opp via P360 ref. nr. 18/02497.**

**Kontaktperson:** Solveig Fossum-Raunehaug i avd for forskning, innovasjon og eksternt samarbeid (FIE) (solveig.fossum-raunehaug@nmbu.no).

Vedlegg 1 Mal\_veilederkompetanse 2018